
Д О Г О В О Р № 145


          Днес 25.06.2019 год., в с. Звездец, на основание чл. 183 от Закона за обществените поръчки и Решение № РД-10-123/10.06.2019г. на директора на Териториално поделение „Държавно горско стопанство Звездец” за определяне на изпълнител на открита с Решение  РД-10-97/24.04.2019г. процедура за възлагане на обществена поръчка, се сключи настоящият договор  между:
1. Териториално поделение “Държавно горско стопанство Звездец” към “Югоизточно Държавно Предприятие” ДП – гр. Сливен, с адрес: с. Звездец, ул. “Петрова нива” № 7, общ. Малко Търново, обл. Бургас, представлявано от инж. Атанас Спасов, в качеството му на Директор, с ЕИК: 2016176540115 -наричано за краткост ВЪЗЛОЖИТЕЛ, и
2. „КОМТЕХС  БЪЛГАРИЯ” ЕООД,  ЕИК147009014 със седалище и адрес на управление: гр.Бургас, ж.к.Братя Миладинови бл.117, вх.3, ет.3, ап.9, представлявано от Петьо Петков Николов в качеството му на управител, наричано за краткост по-долу ИЗПЪЛНИТЕЛ, от друга страна за следното:

I. ПРЕДМЕТ НА ДОГОВОРА
1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск и за своя сметка срещу възнаграждение, "Абонаментно и сервизно обслужване на офис техника /компютри, преносими компютри, хардуер, и софтуер, принтери, скенери,  копирни машини, монитори, телефони и факс апарати, UPS устройства, модеми рутери и др./ вкл. и доставка на резервни части, материали и консумативи  за офис техника за нуждите на ТП „ДГС Звездец“  при условията на настоящият договор.  

ІІ. СРОК НА ДОГОВОРА. МЯСТО НА ИЗПЪЛНЕНИЕ.
2.1. Договорът се сключва за срок от 24  (двадесет и четири) месеца, считано от датата на сключването му.
2.2. Мястото на изпълнение на поддръжката на офис техниката е административната сграда на ТП „ДГС Звездец” в с. Звездец,ул.”Петрова нива „№ 7, община Малко Търново.
2.3. При невъзможност ремонтът на техниката да бъде извършен на адреса на Възложителя, разходите за  доставяне на  повредената техника до съответната сервизна база-офис на Изпълнителя и обратно са сметка на Изпълнителя.

ІІІ. ЦЕНА И НАЧИН НА ПЛАЩАНЕ
3.1. Общата прогнозна стойност на договора е 9 192,00/ девет хиляди сто деветдесет и два/ лева без ДДС, разпределена както следва:
- обща двугодишна цена за подръжка на офис техниката -  1 992,00 (хиляда деветстотин деветдесет и два) лева без ДДС;
-  за закупуване на консумативи и резервни части при възникнали повреди на офис техниката прогнозната стойност е 7200,00 (седем хиляди  и двеста ) лева без ДДС. С предложена търговска отстъпка в размер на 10 (десет) % от актуалната единична цена на всички резервни части.
3.2. Обща двугодишна цена за подръжка на офис техниката ще се заплаща по банков път, в лева, разпределена на 24 (дванадесет и четири) равни части, ежемесечно до 10 (десето) число на месеца следващ текущия месец на обслужване, съобразно  условията, визирани в договора.
3.3. Вложеният труд за разглобяване, диагностика, ремонт и профилактика на офис техниката, асемблиране, пълен функционален тест, инструктажът за правилна експлоатация, когато последният е необходим, оформяне на документация и други подобни, както и транспортът на сервизните специалисти до адреса на възложителя и обратно, е за сметка на договорената обща едногодишна цена за поддръжка на офис техниката.
3.4. Сумата вложените консумативи и резервни части се заплащат по банков път, в лева, в срок до 5 (пет) работни дни след издадена фактура от Изпълнителя и подписан приемо-предавателен протокол за извършената работа, вложените консумативи и резервни части и гаранционния срок (за резервните части), който поема Изпълнителят.
3.5. Към протокола Изпълнителят прилага доказателство за единичната цена, на която се предлага от търговската мрежа, вложената резервна част или консуматив.
3.6. ВЪЗЛОЖИТЕЛЯТ заплаща на ИЗПЪЛНИТЕЛЯ цената на всяка резервна част и консуматив в размер, намален с 10(десет) процента отстъпка спрямо предлаганите цени на дребно в търговската мрежа. 
3.7. Процентът на отстъпка се прилага към действащите цени в търговската мрежа към момента на заявката и той остава постоянен за срока на договора
3.8. Заплащането се извършва по банкова сметка на ИЗПЪЛНИТЕЛЯ:
3.9. ТП „ДГС Звездец” не се ангажира с усвояването на цялата прогнозна стойност предвидена за резервни части и консумативи.

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
4.1. ВЪЗЛОЖИТЕЛЯТ се задължава да изплати договорената цена по начина и в срока, указан в  настоящия договор.
4.2. ВЪЗЛОЖИТЕЛЯТ има право да получи предварителна информация за необходимите ремонтни дейности и резервни части, да съгласува и контролира извършваните работи и вида и качеството на влаганите резервни части.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ. УСЛОВИЯ ЗА ИЗПЪЛНЕНИЕ НА ПОРЪЧКАТА. ИЗИСКВАНИЯ ЗА КАЧЕСТВО.
5.1. Кандидатът следва до осигури хардуерна и софтуерна поддръжка на наличната компютърна техника, както и поддръжка на периферните устройства и на локалната мрежа.
5.2. Поддръжката обхваща както наличната към откриване на процедурата офис техника, упомената в Техническата спецификация, така и придобитата такава след този момент. Наличната към откриване на процедурата офис техника е подробно описана в Техническа спецификация, неразделна част от настоящия договор.
5.3. Периодът на обслужване, т.е. времето през което кандидатът следва да е на разположение, следва да обхваща работните дни на седмицата, а при необходимост в неотложни случаи – и почивните дни, както и извън работното време. 
5.4. Диагностиката и профилактиката на офис техниката се извършва веднъж месечно месеца, ремонтните дейности ще бъдат извършвани при възникнала необходимост.
5.5. Времето за реакция при възникнал проблем следва да е от един до три часа след получаване на сигнала за това. Реакцията може да е във вид на помощ по телефона, електронна поща или skype с цел спестяване на време, информация, или под формата на отдалечено администриране – отдалечен достъп до електронната система с цел по–бързо разрешаване на софтуерни проблеми. При невъзможност за дистанционно решаване на проблемите, е необходимо посещение на място в рамките на посочения по–долу срок.
5.6. Срокът за явяване за констатиране на повреда на техниката е не по-дълъг от два работни дни след получаване на заявка от Възложителя по електронна поща.
5.7. Заявката се счита за изпратена и за получена с изпращането на имейл от Възложителя до Изпълнителя от и на ел. пощи посочени  по-долу в Договора.
5.8. След констатиране на повредата Изпълнителят информира Възложителя относно характера й, начина и времето, необходимо за нейното отстраняване.
5.9. При необходимост от влагане на резервни части за отстраняване на повреда, Изпълнителят е длъжен да уведоми Възложителя и след неговото съгласие да извърши влагането им.
5.10. Изпълнителят е длъжен да представи на Възложителя доказателство за единичната цена, на която се предлага необходимата резервна част в търговската мрежа. Изпълнителят представя на Възложителя и доказателство за единичната цена, на която се предлага в търговската мрежа заявения от Възложителя за доставка консуматив.
5.11. Изпълнителят отстранява констатираните повреди, за които са необходими резервни части в срок до 3 (три) работни дни, като срока за отстраняване на повредата започва да тече от деня, следващ деня на закупуване на резервната част, но не по-късно от 10 (десет) работни дни от полученото съгласие.
5.12.В случай, че необходимата резервна част не може да бъде доставена и отремонтирана в рамките на срокове по-горе, то Изпълнителят следва да уведоми за това Възложителят и да посочи прогнозния краен срок за отстраняване на повредата.
5.13. Поддръжката на софтуера следва да включва инсталиране, преинсталиране, обновяване, настройка на операционните системи и друг приложен софтуер, антивирусна защита и почистване от вируси и т.н.
5.14. Поддръжката на хардуера следва да включва тестване, диагностика и пълна профилактика на хардуера, както и консултация при избор на хардуер при необходимост от смяна или ремонт. 
5.15. Поддръжката на периферните устройства следва да включва инсталиране, преинсталиране и настройка, както и консултация при избор на такива.
5.16. Поддръжката на локалната мрежа следва да включва структуриране и поддръжка на мрежата и мрежовите устройства.
5.17. Доставените, вложени и монтирани резервни части, следва да са нови, оригинални и/или съвместими съгласно изискванията на производителя, да отговарят на изискванията за качество в Република България и/или Европейския съюз, както и да притежават сертификат за произход и качество. Доставените консумативи, следва да са нови, оригинални и/или съвместими съгласно изискванията на производителя, да отговарят на изискванията за качество в Република България и/или Европейския съюз.
5.18. Всички дейности по техническо обслужване или ремонт се извършват съгласно изискванията, установени от производителя на съответната техника.
5.20. След извършване на ремонтните дейности, изпълнителят вписва в протокол извършената работа, вложените резервни части и гаранционния срок, който поема. За доставените консумативи се подписва приемо-предавателен протокол.
5.21. Изпълнителят е длъжен да представи на Възложителя доказателство за единичната цена, на която се предлага необходимата резервна част в търговската мрежа. 
5.22. Изпълнителят задължава персонала си, който ще изпълнява поръчката да пази в тайна цялата информация и да не злоупотребява с нея, която му е станала известна по време на изпълнението на услугите по договора, чрез подписването на документ /декларация или др./ и предоставя този документ на Възложителя. При промяна на техническия персонал, който ще изпълнява услугите по договора, Изпълнителят се задължава да представи нова декларация, подписана от лицето.
VІ. ПРАВА И ЗАДЪЛЖЕНИЯ ПРИ ИЗПОЛЗВАНЕТО НА ПОДИЗПЪЛНИТЕЛИ (когато е приложимо)
6.1. Изпълнителите сключват договор за подизпълнение с подизпълнителите, посочени в офертата.
6.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата
6.3. ВЪЗЛОЖИТЕЛЯТ изисква замяна на подизпълнител, който не отговаря на някое от условията по т. 6.2 поради промяна в обстоятелствата преди сключване на договора за обществена поръчка.
6.4. Подизпълнителите нямат право да превъзлагат една или повече от дейностите, които са включени в предмета на договора за подизпълнение.
6.5. Не е нарушение на забраната по т. 6.4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.
6.6. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
6.7. Разплащанията по т. 6.6 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.
6.8. Към искането по т. 6.7 изпълнителят предоставя становище, от което да е видно дали оспорва плащанията или част от тях като недължими.
6.9. Възложителят има право да откаже плащане по т. 6.6, когато искането за плащане е оспорено, до момента на отстраняване на причината за отказа.
6.10. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
6.11. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:
- за новия подизпълнител не са налице основанията за отстраняване в процедурата;
- новият подизпълнител отговаря на критериите за подбор по отношение на дела и вида на дейностите, които ще изпълнява.
6.12. При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 6.11, в срок до три дни от неговото сключване.

VІI. ГАРАНЦИИ И ОТГОВОРНОСТИ
7.1. Гаранцията за изпълнение на договора е в размер на 5% /пет процента/ от прогнозната стойност на договора, а именно: 460,00 (четиристотин и шестдесет) лева.
7.2. При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение. В случай на представяне на банкова гаранция, тя следва да е за срок, надвишаващ срока по т. 2.1 с не по-малко от 45 (четиридесет и пет) дни. Гаранцията за изпълнение се освобождава в срок до 20 (двадесет) дни след крайния срок на договора.
7.3. В случаите на забавено изпълнение, ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.
7.4. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд.
7.5. При забавено предаване на услугата по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от договореното възнаграждение за съответната услуга с ДДС за всеки просрочен ден, но не повече от 10 % от стойността на същата.
7.6. При неизпълнение на клауза извън случаите на т.6.5, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 3% от прогнозната стойност на настоящия договор.
7.7. ИЗПЪЛНИТЕЛЯТ носи пълна имуществена отговорност за повреди, причинени в резултат на некачествен ремонт, в рамките на гаранционния срок.
7.8. Страните се договарят, че уговорените в т. 6.5. и чл. т. 6.6. неустойки ще се задържат от гаранцията за изпълнение, в случай, че тя е парична и размерът й е достатъчен за тяхното покриване.
7.9. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

VІІI. ПРЕКРАТЯВАНЕ
8.1. Договорът се прекратява:
8.1.1. С изтичане на срока, за който е сключен; 
8.1.2. По взаимно съгласие между страните, изразено писмено; 
8.1.3. Едностранно от изправната страна при виновно неизпълнение от другата страна; 
8.1.4. При възникване на обективна невъзможност за изпълнение на възложената работа; 
8.1.5. Преди изтичане на срока на договора, в случай че бъде достигната общата прогнозна стойност на договора;
8.1.6. По реда на чл. 118 от Закона за обществените поръчки.
8.2. Договорът може да се прекрати:
8.2.1. При преобразуване, ликвидиране, откриване производство по несъстоятелност на една от страните по договора;
8.2.2. При невъзможност да се осигури финансиране за изпълнение на договора по причини, които ВЪЗЛОЖИТЕЛЯТ не е могъл да предвиди, без това да влече неустойки или други финансови санкции за ВЪЗЛОЖИТЕЛЯ;
8.3. ВЪЗЛОЖИТЕЛЯТ може по всяко време до изтичане срока на договора да се откаже от договора и да прекрати действието му, включително и в резултат на обстоятелства, възникнали след сключването му, когато не е в състояние да изпълни своите задължения, без това да влече неустойки или други финансови санкции за ВЪЗЛОЖИТЕЛЯ.

ІX. РЕШАВАНЕ НА СПОРОВЕ
9.1. Въпросите, възникнали при прилагането на този договор, се решават по взаимно съгласие между страните. В случай, че това се окаже невъзможно, на основание  117, ал. 2 от ГПК страните се съгласяват, че всички спорове, породени от този договор или отнасящи се до него, включително спорове, породени или отнасящи се до неговото тълкуване, недействителност, неизпълнение или прекратяване, както и спорове за попълване на празноти в договора или приспособяването му към нововъзникнали обстоятелства, ще бъдат решавани от компетентния съд по седалището на Териториално поделение „Държавно горско стопанство Ново Паничарево”, съобразно правилата за родова подсъдност.

Х. ЗАКЛЮЧИТЕЛНИ РАЗПОРЕДБИ
10.1. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП. 
10.2. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.
10.3. За изпълнение на поетите с настоящия договор задължения, страните определят следните свои представители и адреси за контакт:

ЗА ВЪЗЛОЖИТЕЛЯ:					ЗА ИЗПЪЛНИТЕЛЯ:
Лице за контакт: Владимир Таранов		 	Лице за контакт: Петьо Петков Николов Гл.счетоводител при ТП „ДГС Звездец“         	 Телефон: 0877 755802
Teлефон: 0884 464410					 Ел.поща: comtexbg@yahoo.com
Ел. поща: dgszvezdets@uidp - sliven.com
 10.4. Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
10.5. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.
10.6. Неразделна част от настоящия договор са:
· Техническата спецификация, зададена от Възложителя в процедурата за възлагане на обществената поръчка;
- Техническото предложение на Изпълнителя;
- Ценовото предложение на Изпълнителя.

Настоящият договор се състави и подписа в 2 еднообразни екземпляра – по един за всяка от страните.



ВЪЗЛОЖИТЕЛ:                                                            		ИЗПЪЛНИТЕЛ:
	
____(п) не се чете______                                                      	____(п) не се чете______
инж.  Атанас Спасов                                                              	Петьо Петков Николов
Директор на ТП „ДГС Звездец „                      


____(п) не се чете______
      Владимир Транов- Гл. счетоводител


[bookmark: _GoBack]____(п) не се чете_______
      Наталия Едрева- юрист

